180 



frembragte Erosioner eller Udgravninger ere langt større 

 i Indien end i Europa, finder for Lavlandets Vedkom- 

 mende let sin Forklaring ved Vandmassens Størrelse og 

 den periodiske Stigen; i Høilandet derimod er det navnlig 

 Dalens Snæverhed og Steilhed, som bidrage til at forøge 

 Virkningen af den udgravende Kraft, der her, som oven- 

 for bemærket, er saa overordenlig paafaldende. Hertil 

 komme de uregelmæssige, men hurtig indtrædende og 

 ofte ødelæggende Oversvømmelser, som af og til fore- 

 komme i alle større Floders øverste og midterste Løb. 

 Vandfald og Indsøer mangle næsten ganske i Himalaya 

 og Tibet, thi de kunne kun fmdes, hvor Virkningen af 

 den udgravende Kraft ikke endnu har naaet en vis Stør- 

 relse. Men paa ovennævnte Steder er den allerede kom- 

 men ud herover. Indsøerne ere overalt blevne udtømte, 

 og Midten af alle Bjergdalene indtages af den fordums 

 Søbund. Vandfaldene ere ogsaa forsvundne , idet den 

 nederste Deel af Sidedalene næsten er kommen i samme 

 Niveau som Hoveddalen, saa at Bifloderne oftest forene 

 sig med Hovedfloden uden at danne noget Katarakt. — 

 Denne gradvise Sænkning af Dalbundene, hvorved de 

 komme til at hgge 1000—3000 Fod under deres oprinde- 

 lige Høide, maa naturligvis have en betydelig Indflydelse 

 paa Landets almindelige physisk-geographiske Forhold. 

 De nærmeste Følger ville saaledes være en Forhøielse af 

 Temperaturen, thermisk Virkning af de langs med de 

 steile Vægge opstigende Luftstrømme og en Forandring 

 i Fugtighedsforholdene; men hermed staae atter Glet- 

 schernes Udbredning og Planternes Fordeling i Forbin- 

 delse. 



